ไปถอนฟัน อุดฟัน ขูดหินปูนมาครับ ผ่านมาหนึ่งอาทิตย์พอดี ฟันกรามด้านที่อุด เคี้ยวอาหารไม่ได้เลยมีอาการปวด ต้องใช้หันหน้าค่อยๆเคี้ยว ส่วนหันกรามด้านซ้ายที่มีซี่ที่ถอนมาด้วยยังไม่กล้าเคี้ยวอะไร อยากสอบถามว่าเกิดจากอะไรครับ ต้องแก้ไขอย่างไร ตอนขุดหินปูนค่อนข้างจะหนักนะครับ มือค่อนข้างแรง ริมฝีปากขวามีแผลจากกานงัด ตอนนี้ก็ยังเคี้ยวอาหารไม่ได้ครับได้พอเคี้ยวข้าวได้บ้างนิดหน่อย
สวัสดีค่ะ หากถอนฟันมา 1 สัปดาห์แล้ว ก็สามารถที่จะเคี้ยวอาหารต่างๆ ได้ตามปกติแล้วค่ะ ดังนั้น ให้เคี้ยวอาหารโดยใช้ฟันทั้ง 2 ข้างของปากดูก่อน เพราะหากยังใช้ฟันข้างเดียวเคี้ยวอยู่ อาจทำให้เกิดอาการปวดในข้างที่เคี้ยวได้ นอกจากนี้แล้ว การอุดฟันใหม่ๆ อาจทำให้ฟันมีความไวต่อการสมผัสสิ่งต่างๆ ทั้งอาหารร้อนหรือเย็น รสหวานจัด และการกัดและเคี้ยวบดอาหาร แต่อาการมักไม่รุนแรง ซึ่งจะค่อยๆ ดีขึ้นภายใน 2-3 สัปดาห์ ดังนั้น ในช่วงนี้ หากยังรู้สึกปวดมาก ก็ควรเลือกทานอาหารอ่อน ที่ไม่ต้องบดเคี้ยวมากไปก่อน ไม่ทานอาหารที่เหนียว แข็ง ต้องเคี้ยวมาก ไม่ทานอาหารที่ร้อนจัด เย็นจัด รวมถึงหวานจัด เป็นต้น หากผ่านไป 2 สัปดาห์แล้ว ยังคงมีอาการปวดฟันซี่ที่อุดมากอยู่ ไม่ทุเลาลง ก็ควรกลับไปพบทันตแพทย์เพื่อตรวจหาสาเหตุ ได้แก่- วัสดุที่ใช้อุดฟันเกิดหลวม หรือแตกหัก ทำให้ชั้นของเนื้อฟันหรือโพรงประสาทฟันสัมผัสกับอากาศและอาหารโดยตรง จึงเกิดอาการปวดมากได้- หากฟันซี่ข้างๆ เคยอุดมาก่อน ก็อาจเกิดจากการสัมผัสกันของโลหะสัมผัสกับฟันซี่ที่อุดซี่ใหม่ มักเป็นอาการปวดแบบเสียว โดยเกิดจากเมื่อฟันสัมผัสกัน จะสร้างกระแสไฟฟ้าสถิตย์ขึ้นมา- อาการแพ้ต่อวัสดุที่ใช้อุดฟัน แต่มักจะมีอาการปวดบริเวณอื่นด้วยนอกจากตัวฟันซี่ที่อุด และมักเกิดอาการบวมแดงของเยื่อบุช่องปาก เยื่อบุลอกเป็นแผล เป็นต้น- หากอุดฟันสูงเกินไป อาจทำให้เมื่อสบฟันกันแล้วไม่พอดี เวลากัด หรือบดเคี้ยวจึงทำให้เกิดอาการปวดได้